
REGULAMENTUL PROCEDURII DE LICITAȚIE

CAP. I DISPOZIȚII GENERALE

ART. 1

Prezentul regulament stabilește conținutul-cadru al caietului de sarcini, documentației de atribuire a contractului de închiriere, instrucțiunile privind organizarea și desfășurarea procedurii de închiriere a pajiștilor, aflate în proprietatea privată a orașului Deta conform Ordinului Prefectului județului Timiș nr.181/1993, precum și cadrul general privind contractele de închiriere de bunuri proprietate privată, în aplicarea prevederilor OUG nr. 34/2013.

ART. 2

(1) Contractul de închiriere are ca obiect bunurile proprietate privată a orașului Deta.

(2) Contractul de închiriere se încheie în conformitate cu legea română, indiferent de naționalitatea sau de cetățenia chiriașului, pentru durata de 7 ani, începând de la data semnării lui, conform OUG nr. 34/2013.

ART. 3

Pentru ținerea evidenței documentelor și informațiilor cu privire la desfășurarea procedurilor de închiriere si la derularea contractelor de închiriere, se întocmește si păstrează două registre:

a) registrul "Oferte", care cuprinde date si Informații referitoare la derularea procedurilor prealabile încheierii contractului de închiriere;

b) registrul "Contracte", care cuprinde date si Informații referitoare la executarea contractului de inchiriere.

ART. 4

(1) Se întocmește dosarul închirierii pentru fiecare contract atribuit si se păstrează atâta timp cat contractul de inchiriere produce efecte juridice, dar nu mai puțin de 5 ani de la data finalizării contractului de inchiriere.

(2) Dosarul închirierii trebuie sa cuprindă:

a) Referat de oportunitate al închirierii;

b) hotărârea de aprobare a închirierii;

c) anunțurile referitoare la procedura de atribuire a contractului de inchiriere si dovada transmiterii acestora spre publicare;

d) documentația de atribuire;

e) nota justificativă privind alegerea procedurii de atribuire, în cazul negocierii directe ;

f) oferta declarată câștigătoare însoțită de documentele care au stat la baza acestei decizii;

g) justificarea hotărârii de anulare a procedurii de atribuire, dacă este cazul;

h) contractul de inchiriere semnat.

CAP. II PROCEDURA ADMINISTRATIVĂ DE INIŢIERE A ÎNCHIRIERII
SECTIUNEA 1

Inițiativa închirierii
ART. 5

(1) Închirierea are loc la inițiativa locatorului sau ca urmare a solicitării crescătorilor de animale, persoane fizice sau juridice, in baza unei cereri depuse de aceștia.

(2) Inițiativa închirierii are la baza referatul de oportunitate care cuprinde următoarele elemente:

a) descrierea si identificarea bunului care urmează să fie închiriat;

b) motivele de ordin economic, financiar, social si de mediu, care justifică realizarea închirierii;

c) nivelul minim al chiriei;

d) procedura utilizată pentru atribuirea contractului de inchiriere și justificarea alegerii procedurii;

e) durata estimată a închirierii;

f) termenele previzibile pentru realizarea procedurii de inchiriere;

(3) Referatul de oportunitate se aprobă de către locator.

SECTIUNEA a 2-a

Procedura de atribuire

ART. 6

Se stabilesc următoarele proceduri de atribuire a contractelor de inchiriere pășuni:

a)atribuirea directă – procedura prin care crescătorilor de animale, persoane fizice sau juridice având animalele înscrise în Registrul național al exploatațiilor, membri ai colectivității locale sau care au sediul social pe teritoriul localității Deta, încheie contracte de închiriere ca urmare a cererii acestora. 
b) licitația - procedura la care persoana fizică sau juridică interesată are dreptul de a depune ofertă;

c) negocierea directă - procedura prin care locatorul negociază clauzele contractuale, inclusiv chiria, cu unul sau mai mulți participanți la procedura de atribuire a contractului de inchiriere.

SECTIUNEA a 3-a

Documentația de atribuire

ART. 7

(1) Documentația de atribuire se aprobă prin hotărâre a consiliului local.

(2) Documentația de atribuire va cuprinde următoarele elementele:

Informații generale privind locatorul

Instrucțiuni privind organizarea și desfășurarea procedurii de inchiriere;

Caietul de sarcini;

Instrucțiuni privind modul de elaborare si prezentare a ofertelor;

Informații detaliate si complete privind criteriul de atribuire aplicat pentru stabilirea ofertei câștigătoare;

Instrucțiuni privind modul de utilizare a căilor de atac;

Informații referitoare la clauzele contractuale obligatorii.

(4) Locatorul are obligatia să asigure obținerea documentației de atribuire de către persoana interesată, care înaintează o solicitare în acest sens, prin punerea la dispoziția persoanei interesate a unui exemplar din documentația de atribuire, pe suport hârtie.

(5) Prețul Documentației de atribuire este de 20 lei/documentaţie.

(6) Taxa de participare la licitatie este de 50 lei/lot individual.
(7) Garanția de participare este de 2% din valoarea minima a chiriei pe 1 an.

ART. 8

(1) Caietul de sarcini se elaborează in conformitate cu prevederile OUG nr. 34/2013. 

(2) Caietul de sarcini trebuie să cuprindă următoarele elementele:

Informații generale privind obiectul închirierii
scopul închirierii
obiectul închirierii si condiții privind încheierea contractului

condiții obligatorii privind exploatarea închirierii
durata contractului de inchiriere

nivelul minim al chiriei

garanții
regimul bunurilor utilizate de locatar in derularea închirierii
obligațiile privind protecția mediului si a persoanelor

condițiile de valabilitate pe care trebuie să le îndeplinească ofertele

clauzele referitoare la încetarea contractului de inchiriere

SECTIUNEA a 4-a

Reguli privind anunțul de licitatie si anunțul negocierii directe

ART. 9

(1) Se întocmește  anunțul de licitatie, după aprobarea documentației de atribuire de către locator.

(2) Anunțul de licitatie va cuprinde următoarele elementele:

1. Informații generale privind locatorul

2. Informații generale privind obiectul închirierii
2.1 Procedura aplicata

3. Informații privind documentația de atribuire;

3.1. Modalitatea prin care persoanele interesate pot intra în posesia unui exemplar al documentației de atribuire

3.2. Denumirea si adresa compartimentului din cadrul locatorului, de la care se poate obține un exemplar din documentația de atribuire

3.3. Costul si condițiile de plată pentru obținerea acestui exemplar.
4. Informații privind ofertele:

4.1. Data limită de depunere a ofertelor

4.2. Adresa la care trebuie depuse ofertele

4.3. Numărul de exemplare în care trebuie depusă fiecare ofertă

5. Data si locul la care se va desfășura ședința publică de deschidere a ofertelor

ART. 10

(1) Anunțul negocierii directe se întocmește atunci când după publicarea anunțului de licitatie nu au fost depuse cel puțin 2 oferte valabile, locatorul fiind obligat să anuleze procedura si să organizeze o nouă licitatie, iar daca după repetarea procedurii de licitatie, nu au fost depuse cel puțin 2 oferte valabile, atunci se aplica procedura de negociere directa.

(2) Anunțul negocierii directe trebuie să cuprindă elementele prevăzute la art. 9 alin.2.

SECTIUNEA a 5-a

Instrucțiunile privind organizarea si desfășurarea procedurii de inchiriere

ART. 11

Instrucțiunile privind organizarea și desfășurarea procedurii de inchiriere se elaborează de către locator si sunt prezentate in cadrul documentației de atribuire.

ART. 12

Instrucțiunile privind organizarea și desfășurarea procedurii de inchiriere se elaborează atât pentru procedura licitației, cât și pentru procedura negocierii directe.

SECTIUNEA a 6-a

Instrucțiunile privind modul de elaborare și prezentare a ofertelor

ART. 13

(1) Ofertantul are obligația de a elabora oferta în conformitate cu prevederile Regulamentului procedurii de licitatie, documentației de atribuire, caietului de sarcini.

(2) Oferta are caracter obligatoriu, din punct de vedere al conținutului, pe toată perioada de valabilitate, respectiv 90 de zile, redactata in limba romana.

(3) Persoana interesată are obligatia de a depune oferta la adresa si până la data limită pentru depunere, stabilite în Calendarul procedurii.

(4) Riscurile legate de transmiterea ofertei, inclusiv forța majoră, cad în sarcina persoanei interesate.

(5) Oferta depusă la o altă adresă a locatorului decât cea stabilită sau după expirarea datei limită pentru depunere se returnează nedeschisă.

(6) Conținutul ofertelor trebuie să rămână confidențial până la data stabilită pentru deschiderea acestora, locatorul urmând a lua cunoștință de conținutul respectivelor oferte numai după această dată.

(7) Ofertele se depun la sediul Primăriei Deta, str. Victoriei, nr. 32, loc. Deta, jud Timis, într-un plic care vor conține documentele prevăzute la art. 10.4 si până cel târziu la data stabilita in Calendarul procedurii. 
SECTIUNEA a 7-a

Comisia de evaluare

ART. 14

(1) Comisia de evaluare este alcătuită dintr-un număr impar de membri, care va fi stabilit de către consiliul local.

 (2) Comisia de evaluare este alcătuită, din reprezentanți ai consiliului local, ai aparatului de specialitate al Primarului  numiți în acest scop.

ART. 15

(1) Componenta comisiei de evaluare, membrii acesteia, precum și supleanții lor se stabilesc și sunt numiți prin hotărârea consiliului local.

(2) Președintele comisiei de evaluare este numit de locator dintre reprezentanții acestuia în comisie.

(3) Secretarul comisiei de evaluare este numit de locator dintre membrii acesteia.

ART. 16

(1) Fiecare dintre membrii comisiei de evaluare beneficiază de câte un vot.

 (2) Deciziile comisiei de evaluare se adoptă cu votul majorității membrilor.

ART. 17

(1) Membrii comisiei de evaluare, supleanții și invitații trebuie să respecte regulile privind conflictul de interese, astfel:

- Pe parcursul aplicării procedurii de atribuire locatorul are obligatia de a lua toate măsurile necesare pentru a evita situațiile de natură să determine apariția unui conflict de interese și/sau manifestarea concurentei neloiale.

- Persoanele care sunt implicate direct în procesul de verificare/evaluare a ofertelor nu au dreptul de a fi ofertant sub sancțiunea excluderii din procedura de atribuire.

- Nu au dreptul să fie implicate în procesul de verificare/evaluare a ofertelor următoarele persoane:

a) soț/soție, rudă sau afin până la gradul al patrulea inclusiv cu ofertantul, persoană fizică;

b) soț/soție, rudă sau afin până la gradul al patrulea inclusiv cu persoane care fac parte din consiliul de administrație, organul de conducere ori de supervizare al unuia dintre ofertanți, persoane juridice;

c) persoane care dețin părți sociale, părti de interes, acțiuni din capitalul subscris al unuia dintre ofertanți sau persoane care fac parte din consiliul de administrație, organul de conducere ori de supervizare al unuia dintre ofertanți;

d) persoane care pot avea un interes de natură să le afecteze imparțialitatea pe parcursul procesului de verificare/evaluare a ofertelor.

(2) Membrii comisiei de evaluare, supleanții și invitații sunt obligați să dea o declarație de compatibilitate, imparțialitate și confidențialitate pe propria răspundere, după termenul limită de depunere a ofertelor, care se va păstra alături de dosarul închirierii.

(3) În caz de incompatibilitate, președintele comisiei de evaluare îl va sesiza de îndată pe locator despre existenta stării de incompatibilitate si va propune înlocuirea persoanei incompatibile, dintre membrii supleanți.

ART. 18

Supleanții participă la ședințele comisiei de evaluare numai în situația în care membrii acesteia se află în imposibilitate de participare datorită unui caz de incompatibilitate, caz fortuit sau forței majore.

ART. 19

Atribuțiile comisiei de evaluare sunt:

a) analiza si selectarea ofertelor pe baza datelor, Informațiilor si documentelor cuprinse în plic;

b) întocmirea listei cuprinzând ofertele admise si comunicarea acesteia;

c) analizarea si evaluarea ofertelor;

d) întocmirea proceselor-verbale;

e) întocmirea raportului de evaluare;

f) desemnarea ofertei câștigătoare.

ART. 20

Comisia de evaluare adoptă hotărâri în mod autonom, numai pe baza documentației de atribuire si cu respectarea prevederilor legale în vigoare, cu votul majorității membrilor prezenți ai comisiei.

ART. 21

Membrii comisiei de evaluare au obligatia de a păstra confidențialitatea datelor, Informațiilor si documentelor cuprinse în ofertele analizate.

SECTIUNEA a 8-a

Comisia de soluționare a contestațiilor
ART. 22

(1) Comisia de soluționare a contestațiilor este alcătuită dintr-un număr impar de membri, care va fi stabilita de către consiliul local.

(2) Comisia de soluționare a contestațiilor este alcătuită, din reprezentanți ai consiliului local si ai aparatului de specialitate al Primarului.

ART. 23

(1) Componenta comisiei de soluționare a contestațiilor, membrii acesteia, precum și supleanții lor se stabilesc și sunt numiți prin hotărârea consiliului local.

(2) Președintele comisiei de soluționare a contestațiilor este numit de locator dintre reprezentanții comisiei.

(3) Secretarul comisiei de soluționare a contestaților este numit de locator dintre membrii comisiei.

(4) Deciziile comisiei de soluționare a contestaților se adoptă cu votul majorității membrilor.

(5) Membrii comisiei de soluționare a contestației nu au dreptul de a participa la soluționarea unei contestații dacă se află în una dintre situațiile prevăzute mai jos, sub sancțiunea nulității deciziei pronunțate:

a) dacă aceștia, soțul sau ascendenții ori descendenții lor au vreun interes în soluționarea contestației sau când sunt soți, rude sau afini până la al patrulea grad inclusive cu vreuna dintre părti;

b) dacă s-au pronunțat public în legătură cu contestația pe care o soluționează;

c) dacă se constată că au primit de la una dintre părti bunuri materiale sau promisiuni de bunuri materiale ori altfel de avantaje.

(6) În exercitarea atribuțiilor sale, comisia de soluționare a contestaților adoptă decizii in conformitate cu legislația în vigoare.

CAP. III ATRIBUIREA CONTRACTULUI DE INCHIRIERE

SECTIUNEA 1

Depunerea ofertelor

ART. 24

(1) Ofertele se depun la sediul locatorului într-un singur plic închis si sigilat care va conține documentele prevăzute la art. 10.4 din Caietul de sarcini.

(2) Fiecare participant poate depune doar o singură ofertă individuală pentru fiecare lot.

(3) Nu se admit oferte alternative.

ART. 25

(1) Oferta va fi depusă într-un singur exemplar semnat de către ofertant pe fiecare pagina.

SECTIUNEA a 2-a

Licitația
ART. 26

(1) În cazul procedurii de licitatie deschisa locatorul va publica anunțul de licitatie pe site-ul primăriei și avizierul primăriei.

(2) Anunțul de licitatie se trimite spre publicare pe site-ul primăriei si avizierul primăriei cu cel puțin 6 zile calendaristice înainte de data limită pentru depunerea ofertelor.

(3) Persoana interesată are dreptul de a solicita si de a obține documentația de atribuire, locatorul având obligatia de a pune documentația de atribuire la dispoziția persoanei interesate cât mai repede posibil, într-o perioadă care nu trebuie să depășească o zi lucrătoare de la primirea unei solicitări din partea acesteia.

(4) Persoana interesată are obligatia de a depune diligentele necesare, astfel încât să nu conducă la situația în care documentația de atribuire să fie pusă la dispoziția sa cu mai puțin de 2 zile lucrătoare înainte de data limită pentru depunerea ofertelor. 

(5) Procedura de licitatie se poate desfășura numai dacă în urma publicării anunțului de licitatie au fost depuse cel puțin 2 oferte valabile.

(6) În cazul în care în urma publicării anunțului de licitatie nu au fost depuse cel puțin 2 oferte valabile, locatorul este obligat să anuleze procedura si să organizeze o nouă licitatie pentru lotul respectiv.

(7) Pentru desfășurarea procedurii licitației este obligatorie participarea a cel puțin 2 ofertanți.

(8) După deschiderea plicurilor in ședință publică, comisia de evaluare elimină ofertele care nu conțin totalitatea documentelor de calificare.

(9) Pentru continuarea desfășurării procedurii de licitatie este necesar ca după deschiderea plicurilor cel puțin 2 oferte să întrunească condițiile de calificare.

ART. 27

După analizarea documentelor de calificare, secretarul comisiei de evaluare întocmește procesul-verbal în care se va menționa rezultatul analizei, respectiv daca sunt toate documentele solicitate și se semnează de către toți membrii comisiei de evaluare si de către ofertanții prezenți la deschidere.

ART. 28

(1) Orice decizie referitor la calificarea ofertanților, cu privire la evaluarea ofertelor se adoptă de către comisia de evaluare în cadrul unor ședințe ulterioare ședinței de deschidere a ofertelor.

(2) Sunt considerate oferte valabile ofertele care îndeplinesc criteriile de valabilitate prevăzute în caietul de sarcini al închirierii.

ART. 29

(1) În urma analizării ofertelor de către comisia de evaluare, pe baza criteriilor de valabilitate, secretarul acesteia întocmește un raport privind evaluarea ofertelor, pe care îl transmite locatorului.

(2) Procesul-verbal se semnează de către toți membrii comisiei de evaluare.

ART. 30

(1) În termen de o zi lucrătoare de la primirea raportului comisiei de evaluare, locatorul informează, in scris, cu confirmare de primire sau personal prin luare la cunoștință, toți ofertanții cu privire la rezultatul procedurii.
(2) Contractul de inchiriere se încheie după împlinirea unui termen de 2 de zile calendaristice de la data realizării comunicării privind rezultatul procedurii.

ART. 31

(1) Pe parcursul aplicării procedurii de atribuire, comisia de evaluare are dreptul de a solicita clarificări si, după caz, completări ale documentelor prezentate de ofertanți pentru demonstrarea conformității ofertei cu cerințele solicitate.

(3) Ofertanții trebuie să răspundă la solicitarea comisiei de evaluare în maxim o zi calendaristica de la primirea acesteia.

SECTIUNEA a 3-a

Negocierea directă

ART. 32

În cazul în care nu au fost depuse cel puțin 2 oferte valabile în cadrul celei de-a doua licitații publice, locatorul va decide inițierea procedurii de negociere directă.

ART. 33

(1) Locatorul procedează la publicarea anunțului negocierii directe, în condițiile art.10 si cu respectarea art. 9.

(2) Anunțul negocierii directe se trimite spre publicare cu cel puțin 5 zile calendaristice înainte de data limită pentru depunerea ofertelor.

(3) Persoana interesată are dreptul de a solicita si de a obține documentația de atribuire, locatorul având obligatia de a pune documentația de atribuire la dispoziția persoanei interesate, într-o perioadă care nu trebuie să depășească o zi lucrătoare de la primirea unei solicitări din partea acesteia.

(4) Persoana interesată are obligatia de a depune diligentele necesare astfel încât să nu conducă la situația în care documentația de atribuire să fie pusă la dispoziția sa cu mai puțin de o zi lucrătoare înainte de data limită pentru depunerea ofertelor.

ART. 34

Locatorul derulează negocieri cu fiecare ofertant care a depus o ofertă valabilă.

ART. 35

La data prevăzută în anunțul negocierii directe pentru începerea procedurii, locatorul programează ofertanții si îi informează, în scris, despre data negocierii directe.

ART. 36

Pentru negocierea directă va fi păstrată documentația de atribuire aprobată pentru licitatie.

ART. 37

(1) Locatorul va negocia cu fiecare ofertant la data stabilită conform programării.

(2) Negocierile se desfășoară potrivit condițiilor prevăzute în documentația de atribuire.

(3) Criteriile pentru valabilitatea ofertelor, nu pot face obiectul negocierii.

ART. 38

(1) Pe parcursul procedurii de negociere directă, comisia de evaluare poate propune locatorului solicitarea oricăror clarificări si completări necesare.
(2) În termen de 2 zile lucrătoare de la primirea propunerii comisiei de evaluare, concedentul o transmite ofertanților vizați.

(3) Ofertanții trebuie să răspundă la solicitarea concedentului în termen de o zi calendaristica de la primirea acesteia.

SECTIUNEA a 4-a

Determinarea ofertei câștigătoare
ART. 39

(1) Pentru determinarea ofertei câștigătoare, comisia de evaluare aplică criteriul de atribuire contractului de inchiriere : -cel mai mare nivel al chiriei, (dar nu mai puțin de 165 lei/an/ha).

(2) Locatorul are obligatia de încheia contractul de inchiriere cu ofertantul a cărui ofertă a fost stabilită ca fiind câștigătoare.

SECTIUNEA a 5-a

Anularea procedurii de atribuire a contractului de inchiriere

ART. 40

(1) Locatorul are dreptul de a anula procedura pentru atribuirea contractului de inchiriere, dacă ia această decizie, de regulă, înainte de data transmiterii comunicării privind rezultatul aplicării procedurii de atribuire si, oricum, înainte de data încheierii contractului, numai în următoarele cazuri:

a) in cazul în care în urma publicării anunțului de licitatie nu au fost depuse cel puțin 2 oferte valabile ;

b) se constată abateri grave de la prevederile legale care afectează procedura de atribuire sau fac imposibilă încheierea contractului.

ART. 41

Locatorul are obligatia de a comunica, în scris, tuturor participanților la procedura de atribuire, în cel mult 2 zile lucrătoare de la data anulării, atât încetarea obligațiilor pe care aceștia și le-au creat prin depunerea ofertelor, cât si motivul concret care a determinat decizia de anulare.

CAP. IV CONTRACTUL DE INCHIRIERE

SECTIUNEA 1

Încheierea contractului de inchiriere

ART. 42

(1) Contractul de inchiriere se încheie în formă scrisă, sub sancțiunea nulității.

(2) Forma si conținutul-cadru al contractului de inchiriere sunt prezentate în cadrul Documentației de atribuire.

ART. 43

În cazul în care ofertantul declarat câştigător refuză (expres sau tacit) încheierea contractului, acesta pierde garanția de participare, iar locatorul încheie contractul de inchiriere cu ofertantul clasat pe locul 2, în condițiile in care oferta îndeplinește condițiile de valabilitate. În caz contrar procedura de atribuire se anulează, iar locatorul reia procedura, în condițiile legii, documentația de atribuire păstrându-și valabilitatea.

SECTIUNEA a 2-a

Drepturile si obligațiile locatarului

ART. 44

(1) În temeiul contractului de inchiriere, locatarul dobândește dreptul de a exploata, pe riscul și pe răspunderea sa, bunurile proprietate privata a orașului Deta care fac obiectul contractului, potrivit obiectivelor stabilite de către locator.

(2) Locatorul are dreptul de a folosi si de a culege fructele bunurilor ce fac obiectul închirierii, potrivit naturii bunului si scopului stabilit de părti prin contractul de inchiriere.

ART. 45

(1) În temeiul contractului de inchiriere, locatarul are obligatia să asigure exploatarea eficientă, în regim de continuitate si permanentă, a bunurilor proprietate privata a Oraşului Deta care fac obiectul închirierii.

(2) Locatarul nu poate subînchiria bunul ce face obiectul închirierii.

(3) Locatarul este obligat să plătească chiria la valoarea si în modul stabilit în contractul de inchiriere.

(4) Locatarul este obligat să respecte condițiile impuse de natura bunurilor proprietate privata a Oraşului Deta .

(5) Locatarul este obligat să efectueze lucrările de îngrijire şi îmbunătățire a pajiștilor, cele cuprinse în planul de fertilizare, precum să şi ia măsurile agropedoameliorative.

ART. 46

La încetarea contractului de inchiriere prin ajungere la termen locatarul este obligat să restituie locatorului bunurile de retur si bunurile de preluare în mod gratuit si libere de orice sarcini.

ART. 47

În condițiile încetării contractului de inchiriere din alte cauze decât prin ajungere la termen, forța majoră sau cazul fortuit, locatarul este obligat să asigure continuitatea exploatării bunului proprietate privata a Oraşului Deta, în condițiile stipulate în contract, până la preluarea acestora de către locator.

ART. 48

În cazul în care locatarul sesizează existenta unor cauze sau iminenta producerii unor evenimente de natură să conducă la imposibilitatea exploatării bunului, va notifica de îndată acest fapt locatorului, în vederea luării măsurilor ce se impun pentru asigurarea continuității exploatării bunului.

SECTIUNEA a 3-a

Drepturile si obligațiile locatorului

ART. 49

(1) Pe durata contractului de inchiriere, locatorul are dreptul să inspecteze bunurile închiriate, verificând respectarea obligațiilor asumate de locatar.

ART. 50

(1) Locatorul are dreptul să modifice în mod unilateral partea reglementară a contractului de inchiriere, din motive excepționale legate de interesul național sau local.

(2) Locatarul este obligat să continue exploatarea bunului în noile condiții stabilite de locator, fără a putea solicita încetarea contractului de inchiriere.

ART. 51

(1) Locatorul este obligat să nu îl tulbure pe locatar în exercițiul drepturilor rezultate din contractul de inchiriere.

(2) Locatorul nu are dreptul să modifice în mod unilateral contractul de inchiriere, în afară de cazurile prevăzute de lege.

(3) Locatorul este obligat să notifice locatarului apariția oricăror împrejurări de natură să aducă atingere drepturilor acestuia.

SECTIUNEA a 4-a

Încetarea contractului de inchiriere

ART. 52

(1) Contractul de inchiriere încetează de drept la expirarea perioadei pentru care a fost încheiat.

ART. 53

(1) Locatorul poate denunța unilateral contractul de inchiriere în cazul în care interesul național sau local o impune, prin denunțarea unilaterală de către locator, cu plata unei despăgubiri juste si prealabile în sarcina acestuia, în caz de dezacord fiind competentă instanța de judecată;

(2) În situația prevăzută la alin. (1), locatorul va notifica de îndată intenția de a denunța unilateral contractul de inchiriere si va face mențiune cu privire la motivele ce au determinat această măsură.

(3) Pârțile vor stabili cuantumul despăgubirilor datorate locatarului si modul de plată a acestora. În caz de dezacord, acestea se stabilesc de către tribunalul în a cărui rază teritorială se află sediul locatorul, dacă părțile nu stabilesc altfel.

ART. 54

În cazul nerespectării din culpă a obligațiilor asumate de către una dintre părti prin contractul de inchiriere sau al incapacității îndeplinirii acestora, cealaltă parte este îndreptățită să solicite tribunalului în a cărui rază teritorială se află sediul locatorul să se pronunțe cu privire la rezilierea contractului, cu plata unei despăgubiri, dacă părțile nu stabilesc altfel.

ART. 55

(1) În cazul dispariției, dintr-o cauză de forță majoră, a bunului închiriat sau în cazul imposibilității obiective a locatarului de a-l exploata, acesta va notifica de îndată locatorului dispariția bunului ori imposibilitatea obiectivă de exploatare a acestuia, declarând renunțarea la inchiriere.

(2) Locatorul nu va putea fi obligat la plata vreunei despăgubiri pentru prejudiciile suferite de locatar ca urmare a situațiilor prevăzute la alin. (1).

ART. 56

Prin contractul de inchiriere părțile pot stabili si alte cauze de încetare a contractului de inchiriere, fără a aduce atingere cauzelor și condițiilor reglementate de lege.

CAP. VI SOLUŢIONAREA CONTESTAŢILOR

ART. 57

(1) Orice persoană care se consideră vătămată într-un drept ori într-un interes legitim printr-un act al locatorului, prin încălcarea dispozițiilor legale în materia închirierilor de bunuri proprietate privata, poate depune contestație în termen de 2 zile calendaristice, începând cu ziua următoare luării la cunoștință, cu privire la un act al concedentului considerat nelegal. .

(2) În vederea soluționării contestaților, partea care se consideră vătămată are dreptul să se adreseze comisiei de soluționare a contestaților.

(3) Înainte de a se adresa comisiei de soluționare a contestaților, persoana vătămată notifică locatorului cu privire la pretinsa încălcare a dispozițiilor legale în material închirierilor de bunuri proprietate privata si la intenția de a sesiza comisia de soluționare a contestaților.

(4) După primirea notificării, locatorul poate adopta orice măsuri pe care le consideră necesare pentru remedierea pretinsei încălcări, inclusiv suspendarea procedurii de atribuire sau revocarea unui act emis în cadrul respectivei proceduri.

(5) Măsurile adoptate de locator se comunică în termen de o zi lucrătoare atât persoanei care a notificat locatorul, cât si celorlalți operatori economici implicați.

(6) Persoana vătămată care, primind comunicarea de la locator, consideră că măsurile adoptate sunt suficiente pentru remedierea pretinsei încălcări va transmite locatorului o notificare de renunțare la dreptul de a formula contestație în fata comisiei de soluționare a contestaților sau, după caz, o cerere de renunțare la judecarea contestației.

(7) Locatorul poate încheia contractul de inchiriere numai după comunicarea deciziei comisiei de soluționare a contestaților.

